<classify> OSCAR ASSENGA-HANDENI ZAIDI ya abiria 52 waliokuwa wamepandabasi la Kilimanjaro kutoka jijini Arusha kuelekea Dar es Salaam, wamenusurikakifo baada ya basi hilo kuacha njia na kupinduka eneo la Mkata, wilayani Handeni,Mkoa wa Tanga. Kamanda wa Polisi, Mkoa wa Tanga,Edward Bukombe, alithibitisha kutokea ajali hiyo na kusema ilitokea jana saatisa mchana, baada ya basi hilo kuteleza na dereva kushindwa kulimudu. Inaonekana basi lilipoteleza,dereva ambaye hadi sasa jina lake halijafahamika kwa sababu ana hali mbaya, alishindwakulimudu na hivyo kupinduka. Pamoja na hayo, waliojeruhiwa niabiria 18 na sita kati yao, walipata majeraha makubwa na kulazimika kupelekwa kwenyeKituo cha Afya Mkata kwa ajili ya matibabu zaidi. Kati ya majeruhi hao, wanawake ni 15na wanaume ni watatu, alisema Kamanda Bukombe. Wakati huo huo, Kamanda Bukombealiwataka madereva kuwa makini pindi wanapokuwa barabarani hasa katika kipindihiki ambacho mvua zinaendelea kunyesha. Katika kipindi hiki ambacho mvuazinaendelea kunyesha, lazima madereva wawe makini barabarani kwa sababu magariyanaweza kupoteza mwelekeo wakati wowote kutokana na utelezi wa barabarani. Pamoja na hayo, lazima wazingatiesheria za usalama barabarani ikiwa ni pamoja na kutoendesha kwa mwendo kasi,kwani mwendo kasi siku zote una madhara makubwa yakiwamo kusababisha vifo,ulemavu na uharibifu wa mali za abiria.  <topic>: KITAIFA 